Diari Oficial de la Generalitat Valenciana


Sumari del DOGV 8019, del 11-04-2017 (2017/2909)

Convocatòria d'Assemblea General ordinària.
-------------------------------------------

### Dades del document

Número de DOGV
:   8019

Data del DOGV
:   11-04-2017

Secció del DOGV
:   V. ANUNCIS - C) ALTRES ASSUMPTES

Número del document
:   2017/2909


Organisme emissor
:   Caixa Rural Altea, COOP Crèd. V.

Tipus de document
:   Convocatòria

Convocatòria d'Assemblea General ordinària. [2017/2909]  
El Consell Rector de Caixa Rural Altea, Cooperativa de Crèdit Valenciana, de conformitat amb el que s'estableix en els articles 32 i següents dels Estatuts, convoca els socis d'aquesta a l'Assemblea General ordinària que se celebrarà el dia 28 d'abril pròxim, a les 19.00 hores en primera convocatòria, i a les 19.30 hores del mateix dia en segona convocatòria, en el Centre Social Altea, carrer Marina Baixa, número 2, d'Altea, per a tractar el següent ordre del dia:  
  
Primer. Examen i aprovació, si escau, dels comptes anuals i informe de gestió corresponents a l'exercici 2016, i de la proposta de distribució dels resultats de l'exercici 2016.  
  
Segon. Examen i aprovació, si escau, de la liquidació del pressupost del Fons de Formació i Promoció Cooperativa corresponent a l'exercici 2016 i proposta de distribució del pressupost d'aquest fons per a l'exercici en curs.  
Autorització al Consell Rector perquè exercisca facultats en l'àmbit de la gestió del Fons de Formació i Promoció Cooperativa respecte del pressupost de 2018 fins a la celebració de la pròxima Assemblea General ordinària.  
  
Tercer. Aprovació de la retribució de les aportacions socials corresponents a l'exercici 2017; ratificació dels pagaments a compte realitzats en 2016 i 2017 com a retribució de les aportacions a capital i delegació en el Consell Rector, fins a la celebració de l'Assemblea General ordinària en 2018, per a la fixació del tipus d'interés de les aportacions al capital social, temps i forma de pagament. Aprovació dels criteris de remuneració d'aportacions al capital social en els termes fixats pel Consell d'Administració del Banc de Crèdit Social Cooperatiu, entitat capçalera del Grup Cooperatiu Cajamar, en la seua sessió del 2 de març de 2017.  
  
Quart. Proposta de creació de la pàgina web corporativa de Caixa Rural Altea com a seu electrònica, en els termes previstos en l'article 6 de la Llei de cooperatives de la Comunitat Valenciana. Modificació de l'article 6 dels Estatuts Socials, que passarà a denominar-se: Durada, domicili social i pàgina web corporativa; introducció d'un últim paràgraf en aquest article amb la finalitat de regular la citada pàgina web corporativa d'aquesta Caixa Rural. Delegació en el Consell Rector per a poder traslladar la pàgina web corporativa.  
Delegació en el president, secretari i director general de l'entitat, perquè qualsevol d'ells de forma indistinta puga elevar a públic el present acord.  
  
Cinqué. Examen i aprovació, si escau, de la proposta de modificació dels següents articles dels Estatuts Socials: a) Article 32, relatiu a les classes d'Assemblea General i convocatòria, amb la finalitat de substituir la publicació en un periòdic de gran difusió en l'àmbit d'actuació de la caixa per la publicació en la pàgina web corporativa de la caixa, en els termes previstos en l'article 34 de la Llei de cooperatives de la Comunitat Valenciana; b) Article 33, relatiu a la constitució de l'Assemblea, introduint un nou paràgraf amb la finalitat de poder celebrar les sessions de l'Assemblea General per mitjans telemàtics en els termes previstos en l'article 36.8 de la Llei de cooperatives de la Comunitat Valenciana; c) Article 46, relatiu al funcionament del Consell Rector, introduint un nou paràgraf amb la finalitat de poder assistir a les sessions de Consell Rector o Comissió Executiva per mitjans telemàtics en els termes previstos en l'article 36.8 de la Llei de cooperatives de la Comunitat Valenciana.  
  
Sisé. Nomenament i si escau renovació dels auditors de comptes.  
  
  
Seté. Autorització expressa al Consell Rector perquè, per si mateix, puga completar, adequar o esmenar els acords adoptats en la present assemblea, en la mesura necessària per a poder complir les indicacions o esmenar les objeccions que pogueren formular a aquest text, de forma verbal o escrita, els registres o organismes competents.  
Huité. Qüestions urgents o complementàries que resulten necessàries. Acords que siguen procedents si escau. Suggeriments i preguntes en relació amb els assumptes de la convocatòria.  
  
Nové. Designació de dos socis de l'entitat perquè amb el president aproven i signen l'acta de l'Assemblea, de conformitat amb el que es disposa en l'article 38 dels Estatuts.  
En el domicili social pot examinar-se de 09.00 a 14.00 hores i de dilluns a divendres, excepte festius, la documentació comptable i de gestió, el nou text dels articles 6, 32, 33 i 46 dels Estatuts Socials la modificació dels quals ha proposat el Consell Rector, així com l'informe justificatiu de la reforma estatutària, i restants propostes a sotmetre a l'Assemblea, i poden rebre gratis a domicili aquests documents prèvia petició per escrit.  
  
Altea, 3 d'abril de 2017.- El president del Consell Rector: José-Miguel Cortés Asencio.